CELEX: 32010R0107
Language: hr
Date: 2010-02-08 00:00:00
Title: Uredba Komisije (EU) br. 107/2010 od 8. veljače 2010. o odobrenju Bacillus subtilis ATCC PTA-6737 kao dodatka hrani za piliće za tov (nositelj odobrenja Kemin Europa N.V.)  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               138
            
         32010R0107
   
               L 036/1
            
            
               SLUŽBENI LIST EUROPSKE UNIJE
            
            
               08.02.2010.
            
         
      UREDBA KOMISIJE (EU) br. 107/2010
   od 8. veljače 2010.
   o odobrenju Bacillus subtilis ATCC PTA-6737 kao dodatka hrani za piliće za tov (nositelj odobrenja Kemin Europa N.V.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Zahtjevu su priloženi detalji i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje mikroorganizma Bacillus subtilis (ATCC PTA-6737) kao dodatka hrani za piliće za tov i njegovo uvrštenje u kategoriju dodataka „Zootehnički dodaci”.
            
         
               (4)
            
            
               Europska agencija za sigurnost hrane (dalje u tekstu Agencija) je zaključila u mišljenju od 15. rujna 2009. (2) da Bacillus subtilis (ATCC PTA-6737) nema nepovoljan učinak na zdravlje životinja, zdravlje ljudi ili na okoliš i da korištenje tog pripravka može poboljšati rezultate u životinja. Agencija ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena tog pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. U skladu s time, potrebno je odobriti korištenje tog pripravka kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori dobre flore”odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. veljače 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  The EFSA Journal 2009.; 7(9): 1314.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese s udjelom vlage od 12 %
            
         
               
                  Kategorija zootehnički dodaci. Funkcionalna skupina: stabilizatori dobre flore
               
            
         
               4b1823
            
            
               Kemin Europa N.V.
            
            
               
                  Bacillus subtilis ATCC PTA-6737
            
            
               
                            
                        
                        
                           Sastav dodatka hrani za životinje:
                           Pripravak Bacillus subtilis ATCC PTA-6737 koji sadrži najmanje 1 × 1010 CFU/g dodatka hrani za životinje
                        
                     
                            
                        
                        
                           Karakterizacija aktivne tvari:
                           Spore Bacillus subtilis ATCC PTA-6737
                        
                     
                            
                        
                        
                           Analitička metoda (1):
                           
                                        
                                    
                                    
                                       Metoda brojanja razlijevanjem po podlozi uz uporabu triptonskog soja agara uz prethodno zagrijavanje uzoraka hrane za životinje.
                                    
                                 
                                        
                                    
                                    
                                       Identifikacija: metoda gel elektroforeze u pulsirajućem polju (PFGE).
                                    
                                 
                     
            
               Pilići za tov
            
            
               —
            
            
               1 × 107
               
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja, rok valjanosti i postojanost pri peletiranju.
                        
                     
                           2.
                        
                        
                           Korištenje je dopušteno u hrani za životinje koja sadrži dopuštene kokcidiostatike: diklazuril, dekokvinat, salinomicin natrij, narazin/nikarbazin i lasalocid A natrij.
                        
                     
            
               1.3.2020.
            
         
      (1)  Detalji o analitičkim metodama dostupni su na sljedećoj adresi Referentnog laboratorija Zajednice: http://irmm.jrc.ec.europa.eu/html/CRLs/crl_feed_additives/index.htm